Document ID: 32012D0449

KOMISIJOS ĮGYVENDINIMO SPRENDIMAS
2012 m. liepos 27 d.
kuriuo dėl Latvijos paskelbimo valstybe nare, kurioje oficialiai nenustatyta enzootinės galvijų leukozės, iš dalies keičiamas Sprendimas 2003/467/EB
(pranešta dokumentu Nr. C(2012) 5185)
(Tekstas svarbus EEE)
(2012/449/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos D priedo I skyriaus E dalį,
kadangi:
(1)
Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, kurias atitikus gali būti paskelbta, kad valstybėje narėje arba valstybės narės regione galvijų bandose enzootinės galvijų leukozės oficialiai nenustatyta;
(2)
2003 m. birželio 23 d. Komisijos sprendimo 2003/467/EB, nustatančio tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (2), III priede išvardytos valstybės narės ir jų regionai, kuriuose enzootinės galvijų leukozės oficialiai nenustatyta;
(3)
Latvija pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, kurias įvykdžius gali būti pripažįstama, kad visoje jos teritorijoje enzootinės galvijų leukozės oficialiai nenustatyta;
(4)
įvertinus Latvijos pateiktus dokumentus reikėtų paskelbti, kad šioje valstybėje narėje enzootinės galvijų leukozės oficialiai nenustatyta;
(5)
todėl Sprendimas 2003/467/EB turėtų būti atitinkamai iš dalies pakeistas;
(6)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/467/EB III priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje 2012 m. liepos 27 d.

Labels: 18
6